Lefty O'Doul

Frensis Džozefas O’Dulas, pravardė Leftis (, pravardė Lefty 'kairys', 1897 m. kovo 4 d. San Fransiskas, JAV – 1969 m. gruodžio 7 d. San Fransiskas, JAV) – beisbolo žaidėjas, 1919–1934 m. 11 sezonų žaidęs Pagrindinėje beisbolo lygoje.

Jaunystėje O’Dulas Pagrindinėje lygoje daugiausia žaidė kaip lauko puolėjas. Pravardę „Leftis“ jis gavo dėl to, kad buvo kairiarankis. Du kartus (1929, 1932) laimėjo Nacionalinės lygos mušimo čempionatą. Pagal mušimų vidurkį Leftis O’Dulas beisbolo istorijoje užima ketvirtą vietą – per savo karjerą atmušė ,349.Career Leaders & Records for Batting Average, baseball-reference.com. Nuoroda tikrinta 2023-04-03. Jo 1929 m. pasiektas ,398 vidurkis 2009 metais, vertinant viename sezone pasiektus rezultatus, užėmė 30-ą vietą.Single-Season Leaders & Records for Batting Average, baseball-reference.com. Nuoroda tikrinta 2023-04-02.

 Karjera 

 Pagrindinė beisbolo lyga 
L. O’Dulas gimė 1897 m. San Fransiske. Čia jis Ramiojo vandenyno pakrantės lygos, priklausančios Mažajai beisbolo lygai, komandoje San Fransisko „Seals“ žaidė metėju. L. O’Dulas Pagrindinėje lygoje debiutavo su Niujorko „Yankees“ (1919–1920, 1922), o vėliau žaidė Bostono „Red Sox“ komandoje (1923). Vis dėlto rankos trauma jį privertė palikti metėjo poziciją ir jis tapo lauko žaidėju. Pažaidęs Mažojoje lygoje, 1928 m. L. O’Dulas grįžo į Pagrindinę lygą, kur kaip puolėjas sumušė ,319.

Vėliau, 1929–1930 m., jis žaidė Filadelfijos „Phillies“ komandoje, 1931 m. – Bruklino „Robins“, kuri tapo Bruklino „Dodgers“, ir čia jis žaidė 1932–1933 m., o 1933–1934 m. grįžo į Niujorko „Giants“ ir šioje komandoje baigė žaidėjo karjerą.

L. O’Dulas 1929 ir 1933 m. laimėjo Nacionalinės lygos mušimo čempionatą, pasiekęs atitinkamai ,398 ir ,368 mušimo vidurkius. 1933 m. buvo paskelbtas žvaigždžių žvaigžde, tais pačiais metais Niujorko „Giants“ penkiose rungtynėse prieš Vašingtono „Senators“ laimėjo Pasaulinę seriją. Du sezonus buvo pasiekęs daugiau kaip 200 taškų: 1929 m. – 254, o kitą sezoną – 202.

L. O’Dulas vien 970-yje Pagrindinės lygos rungtynių atliko 1140 mušimų, 113 namų bazės bėgimų ir 542 bėgimus po kamuoliuko mušimo. Jo karjeros mušimo vidurkis yra ,349.

 Ramiojo vandenyno pakrantės lyga 
Baigęs karjerą Pagrindinės lygos komandose, L. O’Dulas grįžo į gimtąjį kraštą ir tapo San Fransisko „Seals“ treneriu – šias pareigas ėjo 1937–1951 m. Vėliau jis vadovavo kitoms Ramiojo vandenyno pakrantės lygos komandoms ir tapo vienu sėkmingiausių vadovų šios lygos istorijoje.

Tais metais tarp jo auklėtinių buvo būsimasis Nacionalinės beisbolo šlovės salės narys Džo Dimadžijas.

Ramiojo vandenyno pakrantės lyga Leftį O’Dulą įtraukė į savo Šlovės salę.The Original Pacific Coast League Hall of Fame . Nuoroda tikrinta 2023-04-03.

 Japonija 
L. O’Dulas prieš Antrąjį pasaulinį karą ir po jo (1934–1953 m.) dažnai vyko į Japoniją. Ten japonų žaidėjams jis rengė beisbolo stovyklas ir 1935 m. vietinę beisbolo komandą Niujorko „Giants“ garbei pavadino Tokijo „Giants“; japonų komandos aprangos spalvos buvo parinktos pagal šią Niujorko komandą. Po mirties, 2002 m., Leftis O’Dulas buvo įtrauktas į Japonijos beisbolo šlovės salę.Lefty O’Doul. Nuoroda tikrinta 2023-04-03.

Frensis Džozefas „Leftis“ O’Dulas mirė San Fransiske 1969 m. gruodžio 7 d.

 Išnašos 

Kategorija:JAV beisbolininkai